15 सितंबर से कांग्रेस के नेताओं ने भूख हड़ताल प्रारंभ कर दी थी। 28 दिन तक जब प्रदर्शन की तरफ किसी ने ध्यान नहीं दिया तब मजबूरी में कांग्रेस ने भूख हड़ताल का रास्ता अख्तियार किया। कलेक्टर माल सिंह ने भूख हड़ताल पर बैठे ब्लॉक कांग्रेस कमेटी अध्यक्ष व जिला उपाध्यक्ष मुकेश तिवारी, अयूब अली, सत्यदेव शर्मा, दीनबंधु साहू, रामरतन प्रजापति, वंशरूप शर्मा को जूस पिलाकर हड़ताल समाप्त करा दी। इस मौके पर पूर्व विधायक अजय सिंह, जिला कांग्रेस कमेटी के अध्यक्ष राजेश शर्मा, महामंत्री ठाकुरदास सचदेवा, पीसीसी सदस्य राहुलदेव सिंह सहित कांग्रेस के अन्य सदस्य मौजूद थे। कलेक्टर माल सिंह ने होने वाले कार्यों के बारे में विस्तार से बताया वहीं मुख्य नगर पालिका अधिकारी ने मिनी स्मार्ट सिटी में होने वाले कार्यों के स्वरूप को स्पष्ट किया।